armvectores/hy_wikipedia_2023 huggingface dataset:
Սիլիցիումի երկօքսիդ

Սիլիցիումի երկօքսիդ, սիլիկահող, Si02, սիլիցիումի և թթվածնի միացությունը սիլիկաթթվի անհիդրիդն է։ Անգույն, դժվարահալ, պինդ նյութ է, հալվում է +1728 °C-ում, չի լուծվում ջրում և թթուներում։ Լուծվում է ֆտորաջրածնական թթվում, շատ դանդաղ՝ նաև ալկալիներում։ Խառնուրդներ պարունակող սիլիցիումի երկօքսիդը գունավորված է։ Առաջացնում է պոլիմորֆային ձևափոխություններ՝ քվարց, տրիդիմիտ, կրիստոբալիտ, կոեսիտ, ստիշովիտ, կիտիտ, մանրաթելային սիլիկա հող։ Հալված սիլիցիումի երկօքսիդը պնդանում է՝ առաջացնելով ամորֆ ձևափոխություն՝ քվարցե ապակի։ Սիլիցիումի երրկօքսիդը անօրգանական պոլիմեր է՝ բաղկացած է թթվածնի ընդհանուր ատոմներով իրար միացած [Si04]4 քառանիստերից (ստիշովիտը՝ [SiOe]8՜ օկտաէդրներից)։ Բնության մեջ հանդիպում է քվարց, տրիդիմիտ և կրիստոբալիտ, նաև ջուր պարունակող օպալ կիզելգուր միներալների ձևով և կազմում է երկրակեղևի զանգվածի 12%։ Սիլիցիումի երկօքսիդը օգտագործվում է սիլիկատների (ապակի, խեցեղեն, հղկափոշի, բետոն, աղյուս են) արտադրության մեջ և ռադիոտեխնիկայում։


== Քվարց ==

Քվարցի թափանցիկ անգույն բյուրեղներն անվանում են վանակն (լեռնային բյուրեղապակի)։ Քվարցը բնության մեջ խառնված է լինում տարբեր նյութերի հետ, այդ պատճառով ունենում է զանազան երանգներ։ Լեռնային բյուրեղապակու բյուրեղներն անգույն են ու խոշոր։ Քվարցն ունի տարբեր անվանումներ։ Նրա տարատեսակների ամենակարևոր առանձնահատկությունը բյուրեղացանցի կառուցվածքի տարբերություններն են, չնայած պատմականորեն քվարցի տարատեսակների անունները տրվել են ըստ գույների։


== Ամեթիստ (մեղեսիկ) ==

Ամեթիստը մանուշակագույն քվարցն է՝ մուգից մինչև հազիվ տեսանելի երանգով։ Արեգակի լույսի տևական ազդեցությունից ամեթիստը գունատվում է։


== Ավանտյուրին ==

Սա քվարցի մանրահատիկ տարատեսակն է։ Կարող է լինել սպիտակ, վարդագույն, դեղին, բալի կարմիր, կանաչ կամ կապույտ (շատ հազվագյուտ)։ Օգտագործվում է զարդեր, մոմակալներ, դանակների և պատառաքաղների կոթեր, փոքրիկ սկահակներ պատրաստելու համար։ Արդյունահանման հիմնական վայրերն են Հնդկաստանը, Բրազիլիան, Ռուսաստանը։


== Աղբյուրներ ==
Քիմիայի 12-րդ դասարանի ընդհանուր և բնագիտամաթեմատիկական հոսքերի դասագիրք (Առլիկ Խաչատրյան, Լիդա Սահակյան)
Հալդի (գյուղ, Էմմաստե շրջան)

Հալդի (էստ․՝ Haldi), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարամերիկ

Սարամերիկ, գյուղ Պարսկահայք նահանգի Սալմաստ գավառում։ XX դարի սկզբին ուներ 586 հայ բնակիչ (81 տուն)։ Զբաղվում էին այգեգործությամբ, պարտիզպանությամբ, հացահատիկի տարբեր տեսակների մշակությամբ, անասնապահությամբ, արհեստներով։ Գյուղում կար եկեղեցի՝ կից դպրոցով։ Հայ բնակիչները մասամբ զոհվել են 1918 թվականին՝ թուրք, ներխուժումների ժամանակ, իսկ մնացածները հեռացել են Իրանի խորքերը։ 1920-ական թվականներին զգալի թվով հայեր վերադարձել են Սարամերիկ։
Ռասյու

Անվան այլ կիրառումների համար տե՛ս՝ Ռասյու (այլ կիրառումներ)Ռասյու (ռուս.՝ Расью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիվշերա գետի ձախ ափին՝ 151 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016811
Կոդը ըստ հիդրոլոգիական հետազոտության (ՌԴ) — 103001681
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ճալատղե

Ճալատղե (վրաց.՝ ჭალატყე), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 676 մարդ։


== Ծանոթագրություններ ==
Ցելինոե (գյուղ, Ջանկոյի շրջան)

Ցելինոե (ուկրաիներեն՝ Цілинне, Ղրիմի թաթարերեն՝ Qırq Çipçe), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կիրկ-Չիպչե։
2001 թվականի տվյալներով Ցելինոե գյուղում բնակվում էր 1 123 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խարդալան

Խարդալան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գավառ (այլ կիրառումներ)

Գավառ բառը կարող է ունենալ հետևյալ կիրառումները՝

Գավառ - վարչատարածքային բաժանման միավոր։
Գավառ (քաղաք) - քաղաք Հայաստանի Հանրապետությունում։
Գավառ (պատմական Հայաստան) - վարչա-աշխարհագրական միավոր պատմական Հայաստանում։
Գավառ - վարչա-տարածքային միավոր Պատմական Հայաստանում
Գավառ - գյուղ Արևմտյան Հայաստանում, Բիթլիսի վիլայեթի Սասունի գավառակում
Գավառ - դաշտ Հայկական լեռնաշխարհում, Վանա լճից հարավ-արևելք, տարածվելով Մեզ Զաբի ձախակողմյան վտակ Գավառ գետի հովտում
Գավառ - լեռ Սևանա լճի ավազանում, Գավառ քաղաքից հյուսիս
Ռովնոե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՌովնոեՌովնոե (ուկրաիներեն՝ Рівне, Ղրիմի թաթարերեն՝ Qara Asan), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Կարասան։
2001 թվականի տվյալներով Ռովնոե գյուղում բնակվում էր 2 000 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՀՀ կրթության, գիտության, մշակույթի և սպորտի նախարարություն

Հայաստանի Հանրապետության կրթության, գիտության, մշակույթի և սպորտի նախարարությունը գործադիր իշխանության հանրապետական մարմին է, որը մշակում և իրականացում է կրթության, գիտության, մշակույթի և սպորտի բնագավառներում Հայաստանի Հանրապետության կառավարության քաղաքականությունը։ Հայաստանի կրթության, գիտության, մշակույթի և սպորտի նախարարն է Ժաննա Անդրեասյանը։


== Պատմություն ==
2019 թվականի մայիսի 8-ին Հայաստանի ազգային ժողովի կողմից ընդունված Հայաստանի կառավարության կառուցվածքի փոփոխությունների մասին Հայաստանի օրենքով մշակույթի նախարարությունը, սպորտի և երիտասարդության հարցերի նախարարությունն ու կրթության և գիտության նախարարությունը միաձուլման ձևով վերակազմակերպվել են՝ ստեղծելով Հայաստանի կրթության, գիտության, մշակույթի և սպորտի նախարարությունը։


== Ընդհանուր տեղեկատվություն ==
Նախարար՝

Ժաննա ԱնդրեասյանՏեղակալներ՝

Արայիկ Խզմալյան
Արթուր Մարտիրոսյան
Արաքսիա Սվաջյան
Կարեն Գիլոյան
Ալֆրեդ Քոչարյան


== Ծանոթագրություններ ==
Կախաղան

Կախաղան, ինքնասպանության, սպանության, մահապատժի, մեխանիկական շնչահեղձության տեսակ, որը ենթադրում է շնչահեղձություն պարանի միջոցով մարմնի ծանրության ազդեցությամբ։
Շատ դեպքերում դատապարտյալը մահանում է ոչ թե շնչահեղձությունից, այլ գլխուղեղը սնուցող երակների սեղմումից։ Անձը կորցնում է գիտակցությունը մի քանի վայրկյանից, իսկ ևս մի քանի րոպեից կարելի է արդեն գրանցել կենսաբանական մահ։
Առաջին անգամ կախաղանով կյանքից զրկելը օգտագործել էին կելտերը՝ զոհաբերություններ կատարելու նպատակով։
Նիկիտովսկի գյուղական խորհուրդ (Յամոլսկի շրջան)

Նիկիտովսկի գյուղական խորհուրդ  (ուկրաիներեն՝ Микитівська сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Նիկիտովսկի գյուղական խորհրդում բնակվում էր 524 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ագռավի աղջիկը

Ագռավի աղջիկը՝ ժողովածու-գիրք Ռաֆայել Նահապետյանի հեղինակությամբ։ Այն հեղինակի չորրորդ գիրքն է և հրատարակվել է 2000 թ Հայաստանի Գրողների Միության «Նոր-Դար» հրատարակչության կողմից։ Ժողովածուն բաղկացած է 2 վիպակից և 14 պատմվածքներից։ Գիրքը տպագրվել է Երևանի «Ամարաս» տպարանում և հովհանավորվել է Տեր Մեսրոպ Արք. Աշճյանի կողմից։


== Բովանդակություն ==
Ժողովածուի մեջ տեղ են գտել հետևյալ ստեղծագործությունները.

ՎիպակներՈւշադրություն՝ սկսվում է
ՀրաժեշտՊատմվածքներԳրա-մեքենա
Նատյուրմորտ՝ թութակով
Անպատասխան հարցերի լաբիրինթոսում
Տա-տա, տա-տա... և այլն
«Sine, irae et odio»
Շլացուցիչ լույսով պարուրված, ձեռքերը թափահարելով
Ագռավի աղջիկը
Հետապնդվողը
Մնջախաղ
Մղձավանջ
Թաքստոց
Հայելին
Արվեստի կախարդական հմայքը
Եվ սկսվեց ժամանակը


== Տես նաև ==
Ռաֆայել Նահապետյան
Հրաշեկ նժույգներ
Մեղեդի երևակայական ջութակի համար
Եվ ծագեց խավարը
Սացիվի

Սացիվի (վրաց.՝ საცივი, «սառը ուտեստ»), սոուս, որը բնորոշ է վրացական խոհանոցին։ Այս սոուսը համարվում է պատրաստի ուտեստ և մեծ կիրառություն ունի Վրաստանում, Աբխազիայում, Հարավային Օսիայում, Թուրքիայում և Ադրբեջանում։ Այս սոուսի մեջ առկա միսը կարելի է փոխել ըստ նախասիրությունների։ Սովորաբար ընդունված է սոուսում օգտագործել հավի միս։
Սոուսի տարբերակիչ առանձնահատկություններից մեկը նրա մեջ մանր կտրատված ընկույզն է։ Սոուսի մեջ առկա են նաև տարբեր տեսակի համեմունքներ և դեղաբույսեր, ինչպիսիք են՝ դարչինը, իմերեթի զադրան, սխտորը, պղպեղ և ըստ ճաշակի կարելի է ավելացնել նաև քացախի, կիտրոնի կամ նռան հյութ։ Վրաստանի որոշ բնակավայրերում սոուսի պատրաստման մեջ օգտագործում են նաև ալյուր, պնդությունը ապահովելու համար։


== Տես նաև ==
Սոուս


== Ծանոթագրություններ ==


== Արտաքին հղումներ ==
Вильям Васильевич Похлёбкин - Кухни наших народов:Грузинская кухня
Արզումանի կամուրջ

Արզումանի կամուրջ, կամուրջ Սիսիանի շրջանում, Որոտան գետի մոտ, Դարաբաս գյուղի տակ։ Շինվել է 1675 թվականին Հայրապետ վարպետի ձեռքով։ Կառուցման մասին կա արձանագրություն։ Միակամար գեղեցիկ հորինվածք է։ Կամարը շնված է սրբատաշ, իսկ օժանդակ մասերը կոփածո և բոլորովին անտաշ քարերով։ Կամրջի աջ ափը հենված է քարաժայռերի վրա, իսկ ձախը ցածր է եղել և բարձրացված է եղել արհեստական պատնեշով ու թմբով։ Ավանդաբար անվանում են Արզումանի կամուրջ։


== Ծանոթագրություններ ==
Կոնստանտին Բատըգին

Կոնստանտին Բատըգին (անգլ.՝ Konstantin Batygin, մարտի 23, 1986(1986-03-23), Մոսկվա, ԽՍՀՄ)՝ ռուսական ծագումով ամերիկացի աստղագետ, մոլորակագիտության դասախոս Կալիֆոռնիայի տեխնոլոգիական ինստիտուտում։ Արեգակնային համակարգում իններորդ մոլորակի առկայության մասին հիպոթեզի հեղինակն է (Մայքլ Բրաունի հետ)։ Ընդգրկված է Forbes ամսագրի 2015 թվականի 30 տարեկանից փոքր 30 գիտնականների ցուցակում։


== Կենսագրություն ==
Կոնստանտին Բատըգինը ծնվել է 1986 թվականին Մոսկվայում։ Նրա հայրը՝ Յուրի Բատըգինը ֆիզիկոս է, աշխատել է ՄԻՖԻ-ում, 1994 թվականի մայիսից՝ RIKEN-ում, Վակո (Ճապոնիա), ընտանիքը նրա հետ տեղափոխվել է Ճապոնիա։ Մայրը՝ Գալինա Բատըգինա։ Սովորել է ճապոնական տարրական դպրոցում, այնուհետև Ռուսաստանի դեսպանատանը կից դպրոցում։ 2000-ականների սկզբին նրա հայրն աշխատում էր SLAC ազգային արագացուցիչ լաբորատորիայում, այդ իսկ պատճառով ընտանիքը տեղափոխվում է ԱՄՆ։
2005 թվականի հուլիսից 2006 թվականի հունվարը ՆԱՍԱ-ի Էյմս հետազոտությունների կենտրոնում աշխատել է օգնական-հետազոտող։ 2006 թվականի մարտից 2008 թվականի սեպտեմբերը Լիկի աստղադիտարանում օգնական-հետազոտող էր։
2008 թվականին աստղոֆիզիկայի բակալավրի կոչում է ստանում Կալիֆոռնիայի համալսարանում։
2010 թվականին ավարտել է Կալիֆոռնիայի տեխնոլոգիական համալսարանը և սկսել է աշխատել Դեվիդ Սթիվենսոնի և Մայքլ Բրաունի հետ։ 2011 թվականի փետրվար-մարտ ամիսներին վեց շաբաթ անցեկացրել է Նիսի (Ֆրանսիա) Լազուր ափի աստղադիտարանում, աշխատելով Ալեքսանդրո Մորբիդելի հետ։
2012 թվականին դիսերտացիա է պաշտպանել Կալիֆոռնիայի տեխնոլոգիական համալսարանում։ 2012 թվականի հուլիս - նոյեմբեր ամիսներին աշխատել է Լազուրի ափի աստղադիտարանում, իսկ 2012 թվականի նոյեմբերից 2014 թվականի նոյեմբերն աշխատել է  Հարվարդ-Սմիտսոնովյան աստղոֆիզիկայի կենտրոնում։ 2014 թվականի հունիսին՝ Կալիֆոռնիայի տեխնոլոգիական համալսարանում՝ Assistant Professor։
2016 թվականի հունվարին Կոնստանտին Բատըգինը և Մայքլ Բրաունը ենթադրեցին Արեգակնային համակարգում 9-րդ մոլորակի գոյության մասին և 2016 թվականի հունվարի 20-ին ներկայացրեցին The Astronomical Journa-ի հոդվածում։


== Տես նաև ==
Իններորդ մոլորակ


== Ծանոթագրություններ ==


== Արտաքին հղումներ ==
Konstantin Batygin, Curriculum Vitae, Division of Geological & Planetary Sciences, California Institute of Technology. Archived 2016-01-28 at the Wayback Machine.
Հյուսվածքաբուժություն

Հյուսվածքաբուժություն,  բուժական մեթոդ, կենդանիների կամ բույսերի պահածոյացված հյուսվածքների (մաշկ, եղջերաթաղանթ, հալվեի տերևներ) կամ դրանց պատրաստուկների ներմուծումը (կտրելով կամ ներարկելով) մաշկի կամ աչքի շաղկապենու մեջ։ Առաջարկել է Վլադիմիր Ֆիլատովը, 1930-ական թվականներին։ Համաձայն նրա կոնցեպցիայի, ցածր ջերմաստիճանում պահած (կամ այլ մեթոդով պահածոյացված) հյուսվածքներում, միջավայրի անբարենպաստ պայմաններին հարմարվելու պրոցեսում, կուտակվում են կենսաբանական բարձր ակտիվությամբ օժտված նյութեր՝ կենսածին խթանիչներ, որոնք և որոշում են հյուսվածքաբուժության բուժիչ արդյունքը։ Հյուսվածքաբուժությունը բուժման ոչ սպեցիֆիկ մեթոդներից է։ Ակտիվացնելով օրգանիզմի իմունային և վերականգնողական ֆունկցիաները՝ հաճախ արդյունավետ է ազդում դանդաղ ընթացող տարբեր ծագման ախտաբանական պրոցեսների (բորբոքային, կազմափոխական, ապաճական) դեպքում։ Արդի բժշկությունում այն կիրառվում է գլխավորապես աչքի և մաշկային որոշ հիվանդությունների ժամանակ։
Բանդեյրա (Մինաս Ժերայս)

Անվան այլ կիրառումների համար տե՛ս՝ Բանդեյրա (այլ կիրառումներ)Բանդեյրա (պորտ.՝ Bandeira), համայնք Բրազիլիայում՝ Մինաս Ժերայս նահանգի կազմում։ Գտնվում է Ժեկիտինոնյա նահանգի Կենտրոնական մասում։ Մտնում է Ալմենարա գավառի կազմի մեջ։ Բնակչությունը կազմում է 4952 մարդ՝ 2006 թվականի տվյալներով։ Գրավում է 484,680 կմ2 տարածք։ Բնակչության խտությունը կազմում է՝ 10,2 մարդ/կմ2։
Քաղաքի տոնը նշվում է մարտի 1-ին։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.437.968,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.819,92 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,619 (տվյալները ՄԱԿ-ի զարգացման ծրագրի)։
70

70 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 70 թվականն է, 
I դարի 70-րդ տարին։


== Դեպքեր ==


== Ծնունդներ ==


== Մահեր ==
Յասմին Լե Բոն

Յասմին Լե Բոն (անգլ.՝ Yasmin Le Bon, ի ծնե՝ Պարվանե, անգլ.՝ Parvaneh, հոկտեմբերի 29, 1964(1964-10-29), Օքսֆորդ, Անգլիա, Միացյալ Թագավորություն), անգլիացի մոդել։ 1980-ական թվականներին ամենաբարձր վարձատրվող մոդելներից էր։


== Պատանեկություն ==
Յասմին Պարվանեն ծնվել է Անգլիայի Օքսֆորդ քաղաքում՝ իրանցու և անգլուհու ընտանիքում։ Եղել է ընտանիքի ամենափոքր զավակը։ Ունի մեծ քույր՝ Նադրեն։ Յասմինի մայրը մահացել է կրծքի քաղցկեղից 2004 թվականին։
Յասմինը որպես մոդել սկսել է աշխատել դեռևս դպրոցում սովորելու տարիներին, իսկ ավարտելուց հետո պայմանագիր է կնքել Լոնդոնի Models 1 մոդելային գործակալության հետ։


== Գործունեություն ==
1987 թվականի ապրիլին մասնակցել է Guess գովազդային ընկերությանը։ Հայտնվել է Elle, Վոգ, Cosmopolitan, Մերի Քլեր, Harper's Bazaar և այլ ամսագրերի շապիկներին։ Համագործակցել է Elite Model Management և Trump Model Management գործակալությունների հետ։
Եղել է այնպիսի բրենդերի դեմքը, ինչպիսիք են՝ Banana Republic-ը, Bloomingdale’s-ը, Քելվին Քլայնը, Վերսաչեն, Շանելը, Դիորը, Clairol-ը, Էսկադան, Avon-ը և Gianfranco Ferré-ն։
2012 թվականի հունվարին Լե Բոնը Փարիզի Stéphane Rolland բարձր նորաձևության գարնանային-ամառային ցուցադրության ժամանակ ցուցադրել է զգեստ՝ 50 կգ քաշով։


== Անձնական կյանք ==
1984 թվականին ծանոթացել է Duran Duran խմբի վոկալիստ Սայմոն Լե Բոնի հետ։ 1985 թվականի դեկտեմբերի 27-ին նրանք ամուսնացել են։ Ունեն երեք դուստր՝ Էմբեր Ռոուզը (ծնված 1989), Սեֆրոն Սահարան (ծնված 1991) և Տալուլա Փայնը (ծնված 1994)։
2018 թվականի հունիսի 6-ին Սեֆրոնը որդի է ունեցել, և Լե Բոնը դարձել է տատիկ։ 2019 թվականի սեպտեմբերի 21-ին ծնվել է Սեֆրոնի երկրորդ տղան։


== Ծանոթագրություններ ==


== Արտաքին հղումներ ==
Յասմին Լե Բոնը Fashion Model Directory կայքում
Պաուլա Սելինգ

Պաուլա Սելինգ (ռումիներեն՝ Paula Seling, դեկտեմբերի 25, 1978(1978-12-25), Բայա Մարե, Մարամուրեշ, Ռումինիա), ռումինացի երգչուհի, երգահան և ռադիո-դիջեյ։ Սելինգն Օսլոյում Օվիի հետ զուգերգով ներկայացրել է Ռումինիան Եվրատեսիլ 2010 երգի մրցույթում և զբաղեցրել երրորդ հորիզոնականը։ Իսկ ավելի ուշ՝ Եվրատեսիլ 2014 երգի մրցույթում (կրկին Օվիի հետ զուգերգով), որտեղ զբաղեցրել է 12-րդ հորիզոնականը։


== Կենսագրություն ==
Պաուլա Սելինգը ծնվել է 1978 թվականի դեկտեմբերի 25-ին Բայա Մարեում։ 1997 թվականի հունիսին Պաուլան ավարտել է «Gheorghe Sincai National College»-ը։ Նաև ուսանել է Բուխարեստի «Şcoala Superioară de Jurnalism»-ում։ 6 տարեկանում սովորել է նվագել դաշնամուր։
2002 թվականի աշնանը Պաուլան «Golden Stag Festival» փառատոնի հաղթանակից հետո կնքել է պայմանագիր «Roton Records»-ի հետ։ Ինչպես նաև 2002 թվականին հաղթել է ռումինական MTV-ի «Լավագույն երգչուհի» և «Լավագույն երաժշտական տեսահոլովակ» անվանակարգերում։ 2005 թվականին Սելինգը, հայրը և եղբայրն աշխատեցրել են սեփական ձայնագիր լեյբլը՝ «Unicorn Records Romania»-ը։
Պաուլան զուգերգեր ունի Ալ Բանոյի և Անիտա Դելսի (2 Unlimited) հետ։ Ելույթ է ունեցել Ջոան Բաեզի, Չիկ Կորիայի, Մայքլ Բոլթոնի և Բիյոնսեի հետ։ Պաուլայի վերջին ալբոմը՝ «Believe»-ը, թողարկվել է 2009 թվականին։ Այդ ալբոմի առաջին սինգլը՝ «Believe»-ը, ռումինական թոփ 100-ում հասավ 40-րդ հորիզոնական։ Ալբոմի պաշտոնական ցուցադրումը եղել է 2009 թվականի հունիսի 10-ին Բուխարեստի «Siver Church Club»-ում։
2009 թվականի օգոստոսից մինչև դեկտեմբեր Պաուլան շրջագայել է Կանադայով և Արևմտյան Եվրոպայով։ Միաժամանակ նույն թվականին Պաուլան նորից մասնակցություն է ունեցել «Golden Stag Festival»-ում, բայց արդեն մրցատյանի դերում։


== Եվրատեսիլ 2010 ==
«Golden Stag Festival» փառատոնից հետո երգիչ Օվիդիու Չեռնեուցյանուն՝ առավել հայտնի որպես Օվի Մարտին կամ ուղղակի Օվի, Պաուլային առաջարկել է համագործակցում։ Նոյեմբերին Պաուլան և Օվին մասնակցել են «Selectia Nationala»-ին՝ Եվրատեսիլի ռումինական ընտրությանը։ Նրանք ձայնագրել են «Playing With Fire» երգի բնօրինակ տարբերակը՝ գրված Օվիի կողմից, և գրանցվել նախնական ընտրությանը։ Նրանք ընտրության մասնակիցներ են ընտրվել 2010 թվականի հունվարի 27-ին, իսկ մարտի 6-ին հաղթել են ընտրությունը և իրավունք ստացել ներկայացնել Ռումինիան «Եվրատեսիլ 2010» երգի մրցույթում։
Երկրորդ կիսաեզրափակչում Պաուլան և Օվին ներկայացել են 10-րդ համարի ներքո՝ Նիդերլանդներից հետո և Սլովենիայից առաջ։ Քվեարկությունների արդյունքներով՝ նրանք հավաքել են 104 միավոր և անցել եզրափակիչ՝ կիսաեզրափակչում զբաղեցնելով 4-րդ հորիզոնականը։
Եզրափակչում Պաուլան և Օվին ներկայացել են 19-րդը՝ Ֆրանսիայից հետո և Ռուսաստանից առաջ։ Քվեարկությամբ նրանք հավաքել են 162 միավոր (այդ թվում՝ նրանց առավելագույն՝ 12 միավոր տրվել է մեկ անգամ) և զբաղեցրել 3-րդ հորիզոնականը։


== Եվրատեսիլ 2014 ==
2014 թվականի մարտի 1-ին հայտարարվել է Օվիի հետ միասին Ռումինիան «Եվրատեսիլ 2014» երգի մրցույթում ներկայացնելու մասին, որտեղ պետք է կատարեին «Miracle» երգը։ Կիսաեզրափակչում զուգերգը զբաղեցրել է երկրորդ հորիզոնականը՝ ըստ միավորների հանրագումարի՝ տրված հեռուստադիտողի և մրցատյանի կողմից, և անցել եզրափակիչ։ Իսկ եզրափակչում երգը զբաղեցրել է 12-րդ հորիզոնականը։


== Ծանոթագրություններ ==


== Արտաքին հղումներ ==
Պաշտոնական կայք
Հարցազրույց Պաուլա Սելինգի հետ
Նարտյան էպոս

Նարտյան էպոս (օսերեն՝ Нарты кадджытæ), Հյուսիսային Կովկասի մի շարք ժողովուրդների մոտ ընդունված էպոս, որի հիմքն են կազմում հերոս փահլևանների («նարտերի») ծագման և արկածների մասին պատմվածքներ։ Առաջին հերթին էպոսը գոյություն ունի օսերի և աբխազա-ադըղեական ժողովուրդների (ադըղեների, աբազների, աբխազների) մոտ, սակայն հայտնի են նաև էպոսի տարբերակները չեչենների և ինգուշների, կարաչայների և բալկարների մոտ։


== Ծանոթագրություններ ==
Ոստիկանը Բևեռլի Հիլզից 2

«Ոստիկանը Բևեռլի Հիլզից 2» (անգլ.՝ Beverly Hills Cop 2), 1987 թվականի արտադրության ամերիկյան կատակերգություն։


== Սյուժե ==
Դեթրոյթի ուրախ և հնարամիտ ոստիկան Աքսել Ֆոուլինը (Էդի Մերֆի) շարունակում է կատարել սխրագործություններ՝ հանցագործներ որսալով։ Գեղեցկուհի շիկահեր Կառլան (Բրիջիտա Նիլսեն) ավազակների խմբի հետ ոսկու խանութ է թալանում։ Բայց անխոնջ Ակսելը շարունակում է մնալ կարգապահ և չխախտել օրենքները։ Հետո, ինչպես հատուկ է բոլոր ոստիկանական կատակերգություններին, դինամիկ սյուժեն ավելի ու ավելի արագ տեմպերով է զարգանում՝ կռիվներն ու կրակոցները հետևում են միմյանց, քաշքշուքին փոխարինում են ծիծաղելի, երբեմն նաև կոպիտ տեսարանները։


== Դերերում ==
Էդի Մերֆի - դետեկտիվ Աքսել Ֆոուլի
Ջաջ Ռեյնհոլդ - դետեկտիվ Ուիլյամ «Բիլլի» Ռոուզվուդ
Ջոն Էշթոն - դետեկտիվ Ջոն Տեգգարտ
Յուրգեն Պրոխնով - Մաքսվել Դենտ
Ռոննի Կոկս - լեյտենանտ Էնդրյու Բոգգոմիլ
Բրիջիտա Նիլսեն - Կառլա Ֆրայ
Ալլեն Գառֆիլդ - Գառոլդ Լուտց
Դին Սթոքվել - Չառլզ Կեն
Պոլ Ռայզեր - դետեկտիվ Ջեֆրի Ֆրիդման
Լիստեր Թոմի - Օրվիս
Գիլբերտ Գոթֆրիդ - Սիդնի Բերնշտեյն


== Ծանոթագրություններ ==


== Արտաքին հղումներ ==
«Ոստիկանը Բևեռլի Հիլզից 2»(անգլ.) ֆիլմը Internet Movie Database կայքում
Սաքսոֆոն

Սաքսոֆոն (saxophone, ստեղծողի անունից և հունարեն tptovii— հնչյուն), պարզ լեզվակավոր մետաղյա փողային գործիք՝ կոնաձև փողով, ընդլայնված և դեպի վեր թեքված փողաբերանով։
Սաքսոֆոնների ընտանիքը նախագծվել է 1842 թվականին բելգիացի երաժշտական վարպետ Ադոլֆ Սաքսի կողմից և արտոնագրվել է նրա կողմից չորս տարի անց։ 19-րդ դարի կեսերից սաքսոֆոնը գործածվում է փողային, հազվադեպ՝ սիմֆոնիկ նվագախմբում, ինչպես նաև որպես սոլո գործիք՝ նվագախմբի (անսամբլի) ուղեկցությամբ։ Հանդիսանում է ջազի և դրան հարակից ժանրերի, ինչպես նաև էստրադային երաժշտության հիմնական գործիքներից մեկը։ Գործիքն ունի լիարժեք և հզոր հնչողություն, երգեցիկ տեմբր և մեծ տեխնիկական շարժունակություն։
Սաքսոֆոնների ընտանիքը բաղկացած է, հիմնականում, 7 գործիքից՝ սոպրանինո, սոպրանո, ալտ, տենոր, բարիտոն, բաս, կոնտրաբաս, որոնք ունեն հաջորդաբար մի-բեմոլ և սի-բեմոլ լարվածք (հանդիպում է նաև ֆա լարվածքի սոպրանինո)։ Որպես մենակատար առավել տարածված է ալտ սաքսոֆոնը։ Ունի թավ, հյութեղ, ինքնատիպ տեմբր, որ ավելի մոտիկ է փայտյա փողայիններին։ Հայտնի են սաքսոֆոնի համար գրված Կ․ Դեբյուսիի «Ռապսոդիան», Ա․ Գլազունովի, Է․ Հովհաննիսյանի կոնցերտները։ Սաքսոֆոնը ստեղծվել է Բելգիացի վարպետ Ադոլֆ Սաքսի կողմից 1840 ական թվականներին Ֆրանսիայում։ Ադոլֆ Սաքսը հանդիսանում է նաև պղնձյա փողային գործիքների ընտանիքի, Սաքսոգոռների կառուցող։ Սաքսոֆոնի ցուպը (трость) և լկամը (мунштук) շատ նման են կլառնետի ցուպին և լկամին։ Սաքսոֆոնը համարվում է պղնձյա փողային և փայտայա փողային գործիքների միջանկյալ տեսակ (քանի որ Սաքսոֆոնը մետաղյա է իսկ ցուպը (трость) փայտյա)։Սաքսոֆոնի հնչյունային տրված ծավալը 2,5 օկտավա է, բայց սաքսոֆոնը հնարավորություն ունի բարձրանալ 5 օկտավայից ավել դեպի վեր ուղղությամբ։ Սաքսոֆոնը օգտագործվում է և կլասիկ և ջազային երաժշտության մեջ հիմնականում երկու ոլորտներում էլ սաքսոֆոնը գտնվում է մենակատարի դերում։ Այժմ Ֆրանսիայում այդ փողոցը որում ստեղծվել է սաքսոֆոնը կրում է Ադոլֆ Սաքսի անունը։ Սաքսոֆոնային ջազի նախահայրերից մեկը Չարլի Պարկերն է, նրա օրոք Սաքսոֆոնը դարձավ ամենահայտնի ջազային գործիքներից մեկը։ Առաջին անգամ օպերայում սաքսոֆոնը ներգրավել է Ջորջ Գեռշվինը։ Առաջին անգամ Հայկական սիմֆոնիկ և օպերային ստեղծագործություններում սաքսոֆոնը ներգրավել է Արամ Խաչատրյանը։


== Ծանոթագրություններ ==
Անկախության օրը (ֆիլմ)

«Անկախության օրը» (անգլ.՝ Independence Day), ռեժիսոր Ռոլանդ Էմերիխի ֆիլմերից, որի գլխավոր դերերը մարմնավորում են Ուիլ Սմիթը, Ջեֆ Գոլդբլյումը, Բիլ Պուլմանը, Մերի Մակ Դոնելը, Ջադ Հյորշը, Ռոբերտ Լոջան, Ռենդի Քուեյդը, Մարգարետ Քոլինը, Վիվիկա Ֆոքսը, Ջեյմս Ռեբհորնը։


== Սյուժե ==
Երկրի վրա երկրային ծագման ազդանշան են ստանում։ Այդ ազդանշանը գնալով ուժեղանում է, և ամբողջ Երկիրը ոտքի է կանգնում։ Իհարկե, ոչ ոք չէր կարող սպասել, որ այլմոլորակայինները կլինեին այդքան մեծ և այդքան շատ։


== Դերերում ==


== Ծանոթագրություններ ==


== Արտաքին հղումներ ==
Անկախության օրը(անգլ.) ֆիլմը Internet Movie Database կայքում
«Անկախության օրը»(ռուս.) ֆիլմը ԿինոՊոիսկ կայքում։
(4635) Ռիմբո

(4635) Ռիմբո (անգլ.՝ Rimbaud), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 21-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,470366 ա. մ., առավելագույնը մոտենում է 2,1017 ա. մ. հեռավորության վրա և հեռանում 2,8391 ա. մ.։ Արեգակի շուրջ մեկ ամբողջական պտույտ է կատարում 1418,21 երկրային օրվա ընթացքում, իր ուղեծրով շարժվելով միջինում 0,253841 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4635) Ռիմբո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քթի քչփորում

Քթի քչփորում, ռունգերից չորացած քթի լորձունգը մատով դուրս հանելու մարդկային սովորություն։ Չափավոր քչփորումը որպես նորմայից շեղում չի դիտարկվում, սակայն այդ գործով չափազանց զբաղվելը կարող է վկայել մարդու հոգեկան խանգարման մասին։ Հիվանդագին քչփորման համար հաճախակի օգտաոգործվում է ռինոտիլլեքսոմանիա (լատ.՝ rhinotillexomania) եզրը։ Երկարատև քչփորումը կարող է քթից արյունահոսություն կամ ավելի լուրջ վնասվածքներ առաջացնել։
«Քիթ քչփորել» արտահայտությունը օգտագործվում է անիմաստ և աննպատակ ժամանացի փոխաբերական նկարագրման համար։


== Ֆիզիոլոգիական հիմքերը ==
Քիթը շչչառության և հոտառության կարևոր ֆիզիոլոգիական գործառույթ է կատարում։ Նրա ներքին հարթությունը ցածկված է էպիթելային հյուսվածքով, որի երեսին էլ գտնվում քթի լորձունգը։ Հոտառական ընդունիչներից բացի քթի մեջ են գտնվում բացմաթիվ զգայողական վերջույթներ։ Կողմնակի մասնիկների քթի մեջ ընկնելը կամ չորացած լորձունգը գրգռում են զգայողական ընդունիչները և փռշտացնող ռեֆլեքս են առաջացնում։ Օրգանիզմին հարկավոր է պահել քթի խոռոչ մաքրության մեջ։ Այդ իմաստով քթի քչփորումը ֆիզիոլոգիապես արդարացված գործընթաց է։


== Արտաքին հղումներ ==
Բիբիսի՝ Ճշմարտությունը քթի քչփորման մասին
Երեխաները և քթի քչփորումը


== Ծանոթագրություններ ==
Բատալնոե

Բատալնոե (ուկրաիներեն՝ Батальне, Ղրիմի թաթարերեն՝ Arma Eli), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Արմա-Էլի։
2001 թվականի տվյալներով Բատալնոե գյուղում բնակվում էր 1 476 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցավազրկող դեղամիջոցներ

Ցավազրկող դեղամիջոցներ, անալգետիկներ, տարբեր քիմիական կառուցվածքի, ցավը հանգստացնող դեղանյութերի խումբ։ Տարբերվում են նարկոտիկ և ոչ նարկոտիկ անալգետիկներ՝ սալիցիլաթթվի, պիրազոլոնի, անիլինի, ինդոլի ածանցյալները, որոնք, բացի ցավը հանգստացնելուց, ունեն նաև ջերմիջեցնող և հակաբորբոքային հատկություն։ Այս խմբի պատրաստուկներից ամիդոպիրինը, անալգինը, բուտադիոնը, ֆենացետինը, ացհտիլսալիցիլաթթուն օգտագործվում են մկանահոդային ցավերի, նյարդացավերի, գլխացավի, ատամնացավի են դեպքերում, բայց քիչ արդյունավետ են վնասվածքներից կամ հարթ մկանների սպազմից առաջացած սուր ցավերի դեպքում։ Ցավային զգացողության վրա ցավազրկող դեղամիջոցների ազդեցությունն իրականանում է հիմնականում գլխուղեղի կենտրոնների և հիպոֆիզմակերիկամ համակարգի միջոցով։


== Տե՛ս նաև ==
Նարկոտիկ դեղանյութեր
Մորոզովսկի շրջան

Մորոզովսկի շրջան (ռուս.՝ Морозовский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Մորոզովսկ քաղաքը։ Տարածքը կազմում է 2550 կմ², բնակչությունը՝ 44,8 հզ. (2010 թ. տվյալներով)։ Շրջանի մեջ է մտնում 1 քաղաքային և 8 գյուղական համայնք։
Գանձատուն թանգարան

Գանձատուն թանգարան (Ալեք և Մարի Մանուկյան), բացվել է 1982 թվականին, որի երկհարկանի շենքը (Նոր վեհարանի հարավարևմտյան կողմում) կառուցվել է Վազգեն Ա Ամենայն հայոց կաթողիկոսի նախաձեռնությամբ և ազգային գործիչ ու բարերար Ա. Մանուկյանի միջոցներով։ Գանձատանը պահվում են համաշխարհային արժեք ունեցող հայ հոգևոր մշակույթի գեղարվեստական ստեղծագործություններ՝ սուրբ մասունքների պահարաններ, ձեռագիր մատյաններ, եկեղեցական սպասքի, նվիրական առարկաների ու զգեստների հարուստ հավաքածուներ, որոնք բերվել են Աևիից, Թոքատից, Կ. Պոլսից, Վանից, Սեբաստիայից, Կեսարիայից, Վասպուրականից, Արցախից, Կիլիկյան Հայաստանից և այլ վայրերից, ինչպես նաև՝ հայկական գաղթավայրերից։ Սրբազան առարկաներից հիշատակելի են խաչերը, Ավետարանների կրկնակագմերը, քշոցները, ոսկեզօծ սկիհները, գավազանները, մասնատուփերը, բուրվառները, խնկամանները, ճաճանչազարդերը, մյուռոնամանները, կանթեղները (հիմնականում՝ արծաթե՝ երբեմն ագուցված կիսաթանկարժեք քարերով)։ Հայկական մետաղամշակության ընտիր օրինակներ են մասանց պահարանները և աջերը։ Ուշագրավ են Նաև արծաթե գոտիներն ու ճարմանդները, հին մետաղադրամների ու թղթադրամների, ինչպես նաև հնադարյան կավե ամանների և Կուտինայի հախճապակե անոլծևերի հավաքածուները։ Գանձատանը պահվում և ցուցադրվում են նաև եկեղեցական գործվածքների բազմաթիվ նմուշներ (եկեղեցական զգեստներ, վարագույրներ, սկիհի ծածկոցներ, սրբիչներ և այլն), հնագույններն են Կիլիկյան Հայաստանում ստեղծված նրբագործ արտախուրակները և Գրիգոր Ա Լուսավորչի մետաքսե խաչվառը (1448)։ Եկեղեցական ասեղնագործության նշանակալի աշխատանքներից են նաև Փիլիպոս Ա Աղբակեցի կաթողիկոսի արծվագորգը (1651), Սուրբ Էջմիածնի Մայր տաճարի Ավագ խորանի ասեղնագործ վարագույրը (1705-1714, Կոստանդնուպոլիս), Գեղարդավանքին նվիրաբերված խույրը (1715) և այլն։ Ուշագրավ են նաև հայկական կերպասագործության գլուխգործոց՝ մետաքսաթել դիպակից կարված շուրջառը և դաջագործության նմուշներ՝ խորանի վարագույրները (1689, 1781, 1805), ժամաշապիկը (1778)։ Գանձատան հյուսվածքների հավաքածոտւմ հատկապես առանձնանում են հայկական գորգերը, ուղեգորգերն ու կարպետները, պարսկական մետաքսագորգերը։


== Արտաքին հղումներ ==
Ալեք և Մարի Մանուկյանների գանձատուն թանգարան
Աղաջուր (գետ)

Աղաջուր, գետ Սյունիքի մարզում, Այրիգետի ձախ օժանդակը։ Սկիզբ է առնում Սապատաձորի լեռնանցքից և Նժդեհ գյուղից արևելք միանում մայր գետին։ Երկարությունը 3,5 կմ է։


== Ծանոթագրություններ ==
Մասար

Մասար, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պրիվոլժսկի շրջան (Սամարայի մարզ)

Անվան այլ կիրառումների համար տե՛ս՝ Պրիվոլժսկի շրջան (այլ կիրառումներ)Պրիվոլժսկի շրջան (ռուս.՝ Приволжский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1930 թվականին։ Վարչական կենտրոնը՝ Պրիվոլժե։


== Աշխարհագրություն ==
Շրջանի տարածքի մակերեսը կազմում է 1379,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23865 մարդ։ Բնակչության խտությունը կազմում էր 17,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ինքնագնահատական

Ինքնագնահատականը մարդու ինքնագիտակցության բաղկացուցիչ մասն է, որի միջոցով անհատը գնահատում է սեփական կարողությունները, հմտությունները, արժանիքները և թերությունները։ 
Ընդհանուր ինքնագնահատականը կազմվում է մասնավոր ինքնագնահատականներից, որոնք վերաբերում են անհատի գործունեության մի որևէ բնագավառի կամ որակների առանձին խմբի։ Տարբերակում են ֆիզիկական, մտավոր կարողությունների, բնավորության և այլ
ինքնագնահատականներ։
Մանկության ժամանակ ինքնագնահատականը մեծապես կախված է շրջապատի, հատկապես, ծնողների և այլ նշանակալի մարդկանց գնահատականներից։ Այդ տենդենցը հետագայում պահպանվում է. չնայած որ անձը գնալով հասարակության և սոցիումի ազդեցությունից ավելի ու ավելի անկախ ինքնագնահատական է ձեռք բերում, դրա ձևավորման վրա շարունակում են ազդեցություն ունենալ նշանակալի մարդկանց և խմբերի կարծիքները։ Տարիքի աճին զուգընթաց ինքնագնահատականը դառնում է առավել տարբերակված՝ անհատը կյանքի տարբեր ոլորտներում իրեն գնահատում է անկախ մյուս ոլորտներում կրած հաջողություններից կամ անհաջողություններից։ Շատ հետազոտողներ այս երևույթը կապում են իմացական ոլորտի զարգացման՝ վերլուծելու և վերացարկելու կարողությունների զարգացման հետ։


== Աղբյուրներ ==


== Գրականություն ==
Кон И.С. Открытие «Я». М. Издательство политической литературы. 1978(ռուս.)
Мерлин В.С. Структура личности։ характер, способности, самосознание. Пермь։ ПГПИ, 1990 – 110с.(ռուս.)
Սլիվենի մարզ

Սլիվենի մարզ (բուլղար․՝ Област Сливен), Բուլղարիայի քսանութ մարզերից մեկը, երկրի Հյուսիսարևելյան տարածաշրջանում։ Մայրաքաղաքը Սլիվեն քաղաքն է։


== Տես նաև ==
Բուլղարիայի մարզեր


== Արտաքին հղումներ ==
Պաշտոնական կայք (բուլղ.)
Բրունո Վալտեր

Վալտեր Բրունո Շլեզինգեր (անգլ.՝ Bruno Walter Schlesinger, սեպտեմբերի 15, 1876(1876-09-15)[…], Բեռլին, Գերմանական կայսրություն - փետրվարի 17, 1962(1962-02-17)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), գերմանացի դիրիժոր։
Սովորել է Բեռլինի Շտեռնի կոնսերվատորիայում։ 1894-1896 թվականներին Համբուրգի, 1901-1912 թվականներին՝ Վիեննայի պետական օպերաների կոնցերտմայստեր, խմբավար և դիրիժոր։ Ղեկավարել է նաև Մյունխենի (1913-1922 թվականներին), Բեռլինի (1925 թվականից) և այլ օպերային թատրոններ, Լայպցիգի Դեանդհաուզի նվագախումբը (1929-1933 թվականներին)։ 1933 թվականին տարագրվել է ֆաշիստական Գերմանիայից, հանդես եկել Արևմտյան Եվրոպայում և Հյուսիսային Ամերիկայում։ 1939 թվականից ապրել է ԱՄՆ-ում։ Ղեկավարել է ներկայացումներ «Մետրոպոլիտեն օպերա»-ում։ 
Հռչակվել է Վ․ Մոցարտի, Դ․ Մահլերի, Զ․ Վերդիի երկերի մեկնաբանությամբ։ Մոցարտի, Մահլերի և այլոց մասին գրքերի հեղինակ է։ Գրել է 2 սիմֆոնիա և այլ ստեղծագործություններ։


== Ծանոթագրություններ ==
Սան Գրեգորիո

Սան Գրեգորիո (իսպ.՝ San Gregorio (Gerona), բասկ.՝ Sant Gregori, կատ.՝ Sant Gregori), քաղաք և մունիցիպալիտետ Իսպանիայում, գտնվում է Խիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Խիրոնես շրջանի կազմում։ Տարածքը կազմում է 52,68 կմ²։ Բնակչությունը՝ 3243 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Քրիստոսի մկրտությունը

«Քրիստոսի մկրտությունը» (իտալերեն՝ Battesimo di Cristo), Պիետրո Պերուջինոյի որմնանկարը՝ նկարված շուրջ 1482 թվականին։ Գտնվում է Հռոմի Սիքստինյան կապելլայում։


== Պատմություն ==
1480 թվականին Պերուջինոն որմնանկարներով զարդարել է Հռոմում գտնվող Սուրբ Պետրոսի հին բազիլիկը։ Հռոմի պապ Սիքստոս IV-ը գոհ էր իր աշխատանքից և որոշել է նրան ներգրավել Վատիկանի պալատում գտնվող նոր մատուռի որմնանկարների ստեղծման գործում։ Աշխատանքի մեծ ծավալի պատճառով Պերուջինոյին հետագայում միացել են Ֆլորենցիայի մի խումբ նկարիչներ, այդ թվում՝ Սանդրո Բոտիչելլին, Դոմենիկո Գիրլանդայոն և այլք։
Սիքստինյան կապելլայի որմնանկարների ստեղծման ժամանակ Պերուջինոյին օգնել են Պինտուրիկիոն, Անդրեա դ'Ասիզին, Ռոկկո Ցոպպոն կամ, ավելի քիչ հավանական է, Լո Սպագան կամ Բարտոլոմեո դելլա Գատտան, սակայն մանրամասների՝ նրանց պատկանելու հարցը վիճելի է։


== Նկարագրություն ==

«Քրիստոսի մկրտությունը» որմնանկարը առաջինն է խորանի աջ պատի վրա, որի դիմաց գտնվում է նույնպես Պերուջինոյի «Մովսեսի որդու թլպատումը» որմնանկարը։ Օգոստինոս Երանելին և այլ վաղ քրիստոնեական հեղինակները մկրտությունը համարում են որպես ինչ-որ «հոգևոր թլպատության» տեսակ։
Որմնանկարի կառուցվածքը սիմետրիկ է, ինչը բնորոշ է Պերուջինոյի աշխատանքներին։ Կենտրոնում Հորդանան գետն է, որը հոսում է դեպի դիտողը և հասնում Քրիստոսի և Հովհաննես Մկրտչի ոտքերին, որն անցկացնում է մկրտության արարողությունը։ Սուրբ Հոգին իջնում ​​է երկնքից, որին խորհրդանշում է աղավին. նա ուղարկվել է Աստծո կողմից, որը պատկերված է լուսավոր ամպի մեջ և շրջապատված է քերովբեներով և սերովբեներով։ Լանդշաֆտը ներառում է Հռոմի խորհրդանշական տեսարան, որը ճանաչելի է Հաղթական կամարի, Կոլիզեումի և Հռոմեական պանթեոնի շնորհիվ։ Բարակ ծառերը բնորոշ են ումբրիական դպրոցին, որին պատկանում է Պերուջինոն։
Կողմերում կան երկու երկրորդական դրվագներ. Հովհաննես Մկրտիչը (ձախից) և Քրիստոսը (աջից) քարոզում են ամբոխին։ Կենտրոնական մասում կարելի է տեսնել նաև ծնկի եկած երկու հրեշտակների, ովքեր ձեռքի սրբիչ են բռնել․ նման բան կարելի է տեսնե Հուգո վան դեր Գուս աշխատանքներում, մասնավորապես «Պորտինարիի խորանում»։ Պերուջինոյի աշխատանքների համար ոչ սովորական ժամանակակիցների դիմանկարների՝ առաջին պլանում կողքերից հայտնվելը ոգեշնչված է Գիրլանդայոյի աշխատանքներից, որը նույնպես մասնակցում էր Սիքստինյան կապելլայի որմնանկարների ստեղծմանը։
Որմնանկարի վերևում կա նավ՝ OPVS PETRI PERVSINI · CASTRO PLEBIS մակագրությամբ։


== Աղբյուր ==
Garibaldi, Vittoria Perugino // Pittori del Rinascimento. — Florence: Scala, 2004.
Ալիշար (այլ կիրառումներ)

Ալիշար, կարող է վերաբերել՝

Ալիշար (Մալաթիայի գավառ) - գյուղ Արևմտյան Հայաստանում Խարբերդի վիլայեթի Մալաթիայի գավառում
Ալիշար (Մարաշի գավառ) - գյուղ Արևմտյան ՀայաստանումԿիլիկիայի Մարաշի գավառում
Ալիշար (Շարուրի շրջան) - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում
Ալիշար - լեռ Կիլիկիայում, Ամանոսի լեռնաշղթայի հյուսիս կողմում
Ալիշար - բլուր Արևելյան Անատոլիաում, Կեսարիա քաղաքից հյուսիս-արևելք 15 կմ հեռավորությամբ
Իվան Սեչենով

Իվան Միխայլովիչ Սեչենով (ռուս.՝ Иван Михайлович Сеченов, օգոստոսի 1 (13), 1829, Սիմբիրսկի նահանգ, Ռուսական կայսրություն - նոյեմբերի 2 (15), 1905, Մոսկվա, Ռուսական կայսրություն), ռուս գիտնական, ֆիզիոլոգ, ռուսական ֆիզիոլոգիայի դպրոցի հիմնադիր, հոգեբան, հոգեֆիզիոլոգ, բժշկության ուսուցիչ։ Իվան Պավլովը նրան անվանում էր «ռուսական ֆիզիոլոգիայի հայր»։ Հայտնի է կենտրոնական նյարդային համակարգի, մասնավորապես, գլխուղեղի փորձարարական ֆիզիոլոգիական հետազոտություններով, ինչպես նաև նյարդային ռեֆլեքսների մասին իր աշխատություններով։


== Կենսագրություն ==
Ծնվել է 1829 թվականի օգոստոսի 13-ին (հին տոմարով՝ օգոստոսի 1-ին) Սիմբիրսկի նահանգի Կուրմիշի ուեզդի Տյոպլի Ստան գյուղում (այժմ՝ գ․ Սեչենովո, Նիժնի Նովգորոդի մարզ), աղքատ ազնվականի ընտանիքում։ 1848 թվականին ավարտել է Սանկտ-Պետերբուրգի Գլխավոր զինվորական ինժեներական ուսումնարանը։ Ծառայել է պահեստային սակրավորային գումարտակում, զորացրվել է 1850 թվականին։ 1850-1856 թվականներին սովորել է Մոսկվայի համալսարանի բժշկական ֆակուլտետում։ Ավարտելուց հետո երեք տարի աշխատել է արտասահմանում՝ Լայպցիգում, Վիեննայում, Բեռլինում։
1860 թվականին հրավիրվել է աշխատելու Սանկտ-Պետերբուրգի Բժշկա-վիրաբուժական ակադեմիայում (այժմ՝ Կիրովի անվան Ռազմաբժշկական ակադեմիա)՝ ֆիզիոլոգիայի ամբիոնում, որտեղ էլ նույն թվականին հաջողությամբ պաշտպանել է իր դոկտորական դիսերտացիան՝ «Նյութեր ալկոհոլային արբեցողության ապագա ֆիզիոլոգիայի համար» աշխատանքով։ Ամբիոնին կից կազմակերպել է Ռուսաստանում առաջին ֆիզիոլոգիական լաբորատորիաներից մեկի բացումը։ 1870 թվականին լքել է ակադեմիան՝ ի նշան բողոքի ընդդեմ «կանանց դիսկրիմինացիայի» և Ի․ Մեչնիկովի աշխատանքից հեռացման։
Նույն թվականին ընդունվել է աշխատանքի Դ․ Մենդելեևի լաբորատորիայում՝ Սանկտ-Պետերբուրգի համալսարանում։ 1871-1876 թվականներին զբաղեցրել է Օդեսսայի Նովոռոսիյսկյան համալսարանի ֆիզիոլոգիայի ամբիոնի վարիչի պաշտոնը։ 1876-1888 թվականներին աշխատել է Պետերբուրգի համալսարանի զոոլոգիայի ամբիոնում, որտեղ 1888 թվականին կրկին բացել է առանձին ֆիզիոլոգիական լաբորատորիա։
1889-1901 թվականներին աշխատել է Մոսկվայի համալսարանում, սկզբում որպես պրիվատ-դոցենտ, հետո (1891 թվականից)՝ ֆիզիոլոգիայի պրոֆեսոր։ 1904 թվականին ընտրվել է Ռուսաստանի ԳԱ պատվավոր անդամ։


== Ծանոթագրություններ ==


== Արտաքին հղումներ ==
Հոգեբանության ֆակուլտետ (ռուս.)
Սեչենովի կենսագրությունը Archived 2015-02-18 at the Wayback Machine. (ռուս.)
Տիֆենբախ (Ֆեդերզեե)

Տիֆենբախ (Ֆեդերզեե)  (գերմ.՝ Tiefenbach (Federsee)), կոմունա Գերմանիայի Բադեն Վյուրտեմբերգ երկրամասում։
Ենթակա է Տյուբինգեն վարչական շրջանին։ Մտնում է Բիբերախի շրջան մեջ։ Բնակչությունը կազմում է 525 մարդ (ըստ 2010 թվականի դեկտեմբերի 31-ի) Տարածքը կազմում է 6,95 կմ²։ Պաշտոնական կոդ՝ 08 4 26 118։


== Ծանոթագրություններ ==
Կարավան (գյուղ, Դերգաչևի շրջան)

Անվան այլ կիրառումների համար տե՛ս՝ ԿարավանԿարավան (ուկրաիներեն՝ Караван), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1873 թվականին։
2001 թվականի տվյալներով Կարավան գյուղում բնակվում էր 206 մարդ։ Բնակավայրը զբաղեցնում է 0,29 կմ² տարածք։ Բնակչության խտությունը կազմում էր 710,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոլքտուն

Խոլքտուն, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բաբակովկա (գյուղ, Բելոպոլիեի շրջան)

Բաբակովկա (ուկրաիներեն՝ Бабаківка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բաբակովկա գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլիզնյուկիի շրջան

Բլիզնյուկիի շրջան (ուկրաիներեն՝ Близнюківський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Բլիզնյուկի։


== Աշխարհագրություն ==
Շրջանի տարածքի մակերեսը կազմում է 1380 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 20390 մարդ։ Բնակչության խտությունը կազմում էր 14,78 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
(5007) Քեյ

(5007) Քեյ (անգլ.՝ Keay), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,679968 ա. մ., առավելագույնը մոտենում է 2,1812 ա. մ. հեռավորության վրա և հեռանում 3,1787 ա. մ.։ Արեգակի շուրջ մեկ ամբողջական պտույտ է կատարում 1602,48 երկրային օրվա ընթացքում, իր ուղեծրով շարժվելով միջինում 0,224652 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,33° անկյուն։


== Անվանում ==
Աստերոիդն իր անվանումն ստացել է ի պատիվ Քոլին Ստյուարտ Լինդսի Քեյի (անգլ.՝ Colin Stewart Lindsay Keay), ով Միջազգային աստղագիտական միության 22-րդ հանձնաժողովի նախագահն էր և Միջազգային  միության՝ միջմոլորական ախտոտման կանխարգելման աշխատանքային խմբի ղեկավարը։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5007) Քեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արաբկիրի բարբառ

Արաբկիրի բարբառ, հայերենի կը ճյուղի բարբառ։


== Տարածվածություն ==
Խոսվում էր Փոքր Հայքի հարավային մասում՝ Արաբկիր, Տիվրիկ, Կյուրին, Տարենտե, ինչպես և Կեսարիայի ու Յոզղատի գյուղերից մի քանիսում։ Գրաբարին մոտ գծեր ունի։ Գործիականը կազմվում է օք-ով, սահմանական ներկան և անկատարը կազմվում են գա, գօ, գու մասնիկներով (նախադաս կամ ետադաս), որոնք ձայնավորով սկսվող բայերի մոտ կրկնվում են (գա գէրթամ)։ Շարունակական ներկան և անկատարը կազմվում են ընը, նը(ը) մասնիկներով (գէրթամ ընը). ապառնին՝ դի (ձայնավորի մոտ՝ դ մասնիկով(դէրթամ)։


== Գրականություն ==
Մելիք Ս. Դավիթ-բեկ, Արաբկիրի գաւառաբարբառը, Վիեննա, 1919։
Աճառյան Հրաչյա, Հայ բարբառագիտություն, Մոսկվա-Նոր Նախիջևան, 1911։
Ջահուկյան Գևորգ, Հայ բարբառագիտության ներածություն, Երևան, 1972։


== Ծանոթագրություններ ==
Love & Hate

«Love & Hate» (անգլ. թարգմանաբար՝ «Սեր և ատելություն»), բրիտանացի երգիչ և երգերի հեղինակ Մայքլ Կիվանուկայի երկրորդ ստուդիական ալբոմ։ Այն թողարկվել է 2016 թվականի հուլիսի 15-ին Polydor Records (ՄԹ) և Interscope Records (ԱՄՆ) լեյբլների միջոցով։


== Պատմություն ==
«Love & Hate» ալբոմը հետևել է Կիվանուկայի 2012 թվականին թողարկված և Mercury Prize-ին արժանացած «Home Again» ալբոմին։ Այն արտադրվել է Danger Mouse-ի, Inflo-յի և Փոլ Բաթլերի կողմից։ Love & Hate» ալբոմի կազմում երեք սինգլ է թողարկվել։ Առաջին՝ «Black Man in a White World» սինգլը թողարկվել է 2016 թվականի մարտի 28-ին և ուղեկցվել է Հիրո Մուրաիի կողմից նկարահանված երաժշտական տեսահոլովակով։ Երկրորդ՝ «Love & Hate» սինգլը թողարկվել է 2016 թվականի ապրիլի 7-ին։


== Մեդիայում ==
«Cold Little Heart» երգը հայտնի է նաև այն բանով, որ օգտագործվել է որպես HBO-ի «Մեծ փոքր ստեր» հեռուստասերիալի բացող երգ։


== Քննադատների ընդունելություն ==
Իր թողարկումից հետո «Love & Hate» ալբոմը երաժշտական քննադատների կողմից դրական գնահատականների է արժանացել։ Metacritic-ում այն 86/100 միավոր է ստացել՝ հիմնված 23 ակնարկների վրա։ The Telegraph-ն ասել է․ «Սա ալբոմ է, որը հնչում է որպես ինքնին երաժշտության աշխարհը»


=== Պարգևներ ===


== Երգացանկ ==


== Չարթեր ==


== Ծանոթագրություններ ==


== Արտաքին հղումներ ==
Մայքլ Կիվանուկայի պաշտոնական կայք
Շուշիի թեմական հոգևոր դպրոց

Շուշիի թեմական հոգևոր դպրոց, միջնակարգ ուսումնական հաստատություն Շուշիում՝ 9 ուսումնական տարվա տևողությամբ։ Ընդհատումներով գործել է 1838-1920 թվականներին։


== Պատմական ակնարկ ==
Բացվել է 1838 թվականի հունիսի 22-ին։
Ներսես Աշտարակեցու կարգադրությամբ՝ 1852 թվականի նոյեմբերին փակվում է նաև այս դպրոցը։ Դպրոցի վերաբացումը կաթողիկոսը թույլատրում է երեք տարի անց՝ 1855 թվականի նոյեմբերին։ 1860 թվականին դպրոցը հանձնվում է Շուշիի հասարակության կողմից ընտրված հոգաբարձությանը։ Հոգաբարձությանը հաջողվում է զգալի չափով բարելավել դպրոցի նյութական դրությունը։
Դպրոցը մեծ փոփոխությունների է ենթարկվում, երբ Մաթեոս կաթողիկոսը, շուշեցիների խնդրանքով, 1863 թվականին դպրոցի տեսուչ է նշանակում Թիֆլիսի Ներսիսյան դպրոցում տարիներ առաջ հռչակված Պետրոս Շանշյանին։ Վերջինիս օգնականն է եղել Պերճ Պռոշյանը, որն այնտեղ դասավանդել է հայոց լեզու, հայ գրականություն և ազգային պատմություն։ Շանշյանի և Պռոշյանի ջանքերով թեմական դպրոցը սկսում է ծաղկել, դառնում է եռդասյան՝ իր երկու ծխական դպրոցներով։ Փոխվում է նաև դպրոցի անունը։ Այն կոչվում է «Եղիշյան ազգային հոգևոր դպրոց»՝ 5-րդ դարի պատմիչ Եղիշեի անունով։
1877-1878 ուստարում Շուշիի թեմական տեսուչ է եղել փիլիսոփայության դոկտոր, հետագայում Երևանում հրատարակվող «Պսակ» թերթի խմբագիր և հասարակական գործիչ Վասակ Պապաջանյանը։
1903 թվականին դպրոցը փակվում է, վերաբացվում է 1905 թվականի աշնանը։ Այն ավելի բարեկարգ տեսք է ստանում 1908-1910 թվականներին՝ տեսուչ Ավետիք Տեր-Պողոսյանի ջանքերով։ Շուշիի թեմական դպրոցը դադարեցնում է իր գոյությունը 1920 թվականին։


== Աշակերտների քանակը ==
1838 թվական - 20
1870 թվական - 158
1893 թվական - 492
1909 թվական - 374


== Հայտնի դասավանդողներ ==
Պետրոս Շանշյան, Պերճ Պռոշյան, Խորեն Ստեփանե, Ղազարոս Աղայան (1881-1882), Սեդրակ Մանդինյան, Սահակ Մանվելյան և այլն։


== Առարկաներ ==
Դասավանդվել են հայոց լեզու, ռուսաց լեզու, պարսկերեն, թվաբանություն, կրոն, պատմություն և երգեցողություն։ Սեդրակ Մանդինյան, առաջին անգամ դասավանդել է մանկավարժություն, իսկ չորրորդ դասարանն ավարտողներից կազմվել է մանկավարժական հատուկ դասարան, որը տեղի ծխական դպրոցի համար պատրաստել է ուսուցիչներ։


== Հայտնի աշակերտներ ==
Արամ Մանուկյան, Արշակ Աթայան, Բախշի Իշխանյան, Գարեգին Ա Հովսեփյան, Գրիգոր Ներսիսյան, Լեո, Հակոբ Խանլարյան, Հակոբ Հովհաննիսյան, Մուրացան, Նիկոլ Դուման, Սողոմոն Մելիք-Շահնազարյանց, Ստեփան Աղաջանյան, Վաղարշ Վաղարշյան, Վարդան Աբովյան, Տմբլաչի Խաչան, Վանա Իշխան և այլն։


== Տես նաև ==
Շուշիի ռեալական ուսումնարան


== Ծանոթագրություններ ==


== Գրականություն ==
Լեո, «Պատմութիւն Ղարաբաղի հայոց թեմական հոգեւոր դպրոցի - 1838-1913», Թիֆլիզ, 1914, 692 էջ։
Մ. Հ. Սանթրոսյան, «Արևելահայ դպրոցը 19-րդ դարի առաջին կեսին», էջ 412-418։


== Մամուլ ==
«Արարատ», 1871, Թ. էջ 295-301; 349-351։ 1873, Ը. էջ 310-312։ 1888, Թ. էջ 866-885։ 1893, էջ 866-885։
«Նոր դպրոց», 1909, թիվ 1, էջ 89։ 1909, թիվ 6-7, էջ 149։ 1913, թիվ 4, էջ 52-64։ 1913, թիվ 5, էջ 63-72։ 1913, թիվ 6, էջ 61-63։ 1913, թիվ 7, էջ 11-18։